|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Schválením nariadenia vlády Slovenskej republiky, ktorými sa vyhlasuje prírodná pamiatka Brezovská dolina (ďalej len „návrh nariadenia vlády“), budú ovplyvnení vlastníci a užívatelia pozemkov v prírodnej pamiatke (PP) Brezovská dolina, na ktorých dôjde k obmedzeniu bežného obhospodarovania v zmysle § 61 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“).  Bežné obhospodarovanie trvalých trávnych porastov v jednotlivých ekologicko-funkčných priestoroch (EFP) - EFP1, EFP2 a EFP3 spočíva v pokosení a odstránení biomasy. Potreba mozaikovitého postupného kosenia, čo predstavuje časové a plošné obmedzenie pre vytvorenie vhodných podmienok pre vzácne druhy bezstavovcov a mnohé ďalšie druhy v EFP1, EPF2, EPF3, je nad rámec bežného obhospodarovania trvalých trávnych porastov. Nad rámec bežného obhospodarovania je aj požiadavka na rekonštrukčný manažment zarastajúcich plôch a opakované kosenie častí, zarastajúcich smlzom v EFP3. Obmedzené je aj použitie ťažkých mechanizmov v EFP1, EPF2, EPF3, kde je kosenie možné realizovať ručne alebo krovinorezom, resp. v suchších častiach jednonápravovou lištovou kosačkou. V EFP1 a EFP3 prichádza do úvahy využitie ľahkého traktora, po doriešení prístupu na lokalitu.  **Pozitívne vplyvy** budú v prípade, že sa vlastníci a užívatelia pozemkov, na ktorých dochádza k obmedzeniu bežného obhospodarovania budú uchádzať o náhradu a táto im bude priznaná (je nárokovateľná). T. j. v plnej miere bude nahradené vzniknuté obmedzenie. V PP Brezovská dolina sa v súčasnosti nachádza jeden blok evidovaný v systéme identifikácie poľnohospodárskych pozemkov (LPIS), na ktorom zároveň evidujeme výskyt biotopov trvalých trávnych porastov, ktoré sú predmetom podpory v schémach podpory z Európskeho poľnohospodárskeho fondu pre rozvoj vidieka (EPFRV). Pre LPIS plochy boli prekryvom s katastrálnym podkladom identifikované parcely, ktoré môžu byť predmetom podpory z vyššie uvedených zdrojov. V súčasnosti ide o pozemky v EFP1, EFP2, EPF3. Možnosti podpory pre jednotlivé LPIS bloky sa vzťahujú na konkrétne oznámenia Poľnohospodárskej platobnej agentúry (PPA), na stránke [www.apa.sk](http://www.apa.sk).  **Negatívne vplyvy** môžu nastať v prípade, ak vlastníci a užívatelia pozemkov nepožiadajú o náhradu za obmedzenie bežného obhospodarovania v zmysle § 61 zákona alebo ak nevyužijú, resp. ak nebudú môcť využiť, možnosť podpory z EPFRV. V takomto prípade dôjde len k obmedzeniu ich podnikateľských aktivít bez následnej kompenzácie.  Na základe dohody s vlastníkom prevažnej časti pozemkov, ktorým je AGROFARMA, s. r. o. Červený Kameň, bude náhrada za obmedzenia bežného obhospodarovania riešená formou nájmu v zmysle § 61b zákona. Ide o najcennejšie pozemky z hľadiska záujmov ochrany prírody v rámci celej navrhovanej PP Brezovská dolina, vrátane územia pôvodnej PP Brezovská dolina, na ktorom doteraz nebolo zabezpečené pravidelné obhospodarovane. Obhospodarovanie už dlhodobo zabezpečovala Štátna ochrana prírody Slovenskej republiky (ŠOP SR) v rámci vlastných kapacít a zdrojov. Vzhľadom na druh a výmeru pozemkov bola výška ročného nájmu dohodnutá na 420 EUR ročne. Časť pozemkov v PP Brezovská dolina je vo vlastníctve ďalších súkromných vlastníkov, ktorí neprejavili záujem o hospodárenie v území. |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Zámer vyhlásiť PP Brezovská dolina bol oznámený Okresným úradom Trenčín dotknutým subjektom v zmysle § 50 zákona. Obec Červený Kameň o zámere informovala verejnosť vo svojom územnom obvode. V stanovenej lehote listom zo dňa 7.11.2019 podala vyjadrenie AGROFARMA s. r. o. Červený Kameň, ktorá ako vlastník pozemkov požadovala riešenie náhrady za obmedzenie bežného obhospodarovania dotknutých pozemkov. Zámer vyhlásiť PP Brezovská dolina bol s vlastníkmi pozemkov prerokovaný na Obecnom úrade Červený Kameň dňa 11.01.2019 aj za prítomnosti ŠOP SR. AGROFARMA s. r. o. Červený Kameň ponúkla listom zo dňa 20.02.2019 svoje pozemky na prenájom ŠOP SR. Verejnosť bola o príprave návrhu nariadenia vlády informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2020/254).V stanovenej lehote neboli zo strany verejnosti vznesené žiadne pripomienky. |
| **3.3 Náklady regulácie** - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| ***X*** |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *N/A* | *N/A* | | *Nepriame finančné náklady* | *N/A* | *N/A* | | *Administratívne náklady* | *N/A* | *N/A* | | ***Celkové náklady regulácie*** | ***N/A*** | ***N/A*** | |
| **3.4 Konkurencieschopnosť a správanie sa podnikov na trhu** - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| ***X*** |
| **3.5 Inovácie** - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| ***X*** |